Josh Brolin itu apa sih? Jelaskan dalam bahasa melayu ya

Joshua James Brolin (; lahir 12 Februari 1968) ialah seorang pelakon lelaki Amerika Syarikat. Filem pertama yang dibintanginya ialah The Goonies pada 1985. Sejak itu, beliau telah muncul dalam pelbagai filem dan paling terkenal dengan wataknya sebagai Llewelyn Moss di dalam filem No Country for Old Men, Ejen K muda dalam Men in Black 3, George W. Bush dalam W. dan Dan White dalam Milk, yang mana beliau menerima pencalonan Anugerah Akademi dan Anugerah SAG untuk Pelakon Pembantu Terbaik. Peranan lain termasuk Hollow Man, In the Valley of Elah, American Gangster, True Grit, dan Sin City: A Dame to Kill For. Pada 2015, beliau muncul dalam filem Everest dan Sicario. Beliau juga membuat dua penampilan melalui tangkapan gerakan dan lakonan suara sebagai penjahat Thanos dalam Marvel Cinematic Universe, watak yang dijangka akan muncul semula dalam filem-filem yang akan datang Avengers: Infinity War dan filem Avengers tidak bertajuk. Pada April 2017, Brolin melakonkan suara Nathan Summers / Cable sebagai sebahagian daripada kontrak empat filem dalam siri filem X-Men, dengan penampilan pertamanya untuk berlakon dalam Deadpool 2.